פרעה בפיג'מה

פרעה בפיג'מה באמצע הלילה הוא שיר ילדים היתולי מיצירתו של כוכב הילדים החרדי רבי אלתר, המתאר את הלעג של ילדי ישראל בליל יציאת מצרים כלפי פרעה. ר' אלתר סיפר, שאת ההשראה לשיר קיבל בביקורו ב"חדר" ירושלמי, שם המלמד המחיש לילדים את פרעה מסתובב בלילה עם גטקס.

השיר מתאר את ההתרוצצות של פרעה לבוש בפיג'מה בליל יציאת מצרים, מיד אחרי מכת בכורות, כדי לחפש את משה ואהרון, והילדים העומדים בחלונות, מכוונים אותו לכיוונים סותרים ולועגים לו. המוטיב המרכזי של השיר הוא הניסיון ללעוג לפרעה, וכן להמחיש את היפוך היוצרות שהתרחש בליל יציאת מצרים כאשר פרעה, שהיה מושא העריצות והעביד את בני ישראל במשך מאות שנים, הפך ללעג בידי ילדי ישראל.

השיר הפך לנפוץ מאוד בציבור החרדי. הוא נלמד בגנים בתקופת פרשת בשלח העוסקת ביציאת עם ישראל ממצרים, ולקראת חג הפסח.

מנגינת השיר היא ניגון לשמחת תורה וכן לתיקון ליל שבועות מישיבות ליטא על המילים "ברוך אלהינו שבראנו לכבודו" מתוך תפילת ובא לציון.

מקור המילים 
מילות השיר מבוססות על דברי מכילתא דרבי ישמעאל לפסוק  בקטע המתאר את מכת בכורות: . המדרש מתאר כי באותו לילה בני ישראל שיטו בפרעה ולא גילו לו היכן משה ואהרון גרים.

קישורים חיצוניים
 פרעה בפיג'מה בביצוע ר' אלתר, באתר YouTube
פרעה בפיג'מה דיון על העניין בפורום לתורה
יונתן ריגלר, פרעה בפיג'מה באמצע מיאמי, קול פליי גיליון מס' 9 ניסן ה'תשפ"א, עמודים 56- 59

הערות שוליים

שירי ילדים
שירים המבוססים על התנ"ך
מוזיקה חסידית
שירי פסח